פנחס גווין האריסון

**פנחס גווין** **האריסון**, מיוצג בידי האמוג'י **🐧**, הוא ישות סוריאל שהתחרתה בעונה הראשונה של מירוץ הסוריאל של רוליפולי. האריסון, שהיה ידוע לאורך העונה גם בשמות **פנחס גווין**, **פיני גוויני**, **פינלנד בינקבונק** ו**פין באולינג האריסון**, ידוע בכך שהוא דיבר בצורה לא ברורה בשל חוסר היכולת שלו לפסק את המשפטים שלו כראוי. בנוסף, הוא גם הרבה להשתתף בשיחות שהוא לא חלק מהן בצורה בנאלית שלא תרמה דבר. הוא הגדיר את עצמו כקלדן במקצועו, וכתחביב כותב שירה חובב וחובב שירה. הוא נולד ב-20 באפריל 1989. הוא אחיה של אונקיית זהב האריסון והיה בן זוגה של רורקינט תחבור"צ עד להדחתו.

הוא הודח בפרק הרביעי, לאחר שגילם את אדגאר דגה במשחק המנוף.

## השתתפות במירוץ הסוריאל של רוליפולי

פנחס גווין האריסון השתתף בעונה הראשונה של מירוץ הסוריאל של רוליפולי. הוא הודח מהמירוץ במקום התשיעי.

### כניסה למירוץ

**הוראות במה**: "פנחס נכנס לחדר האולם, נעלם לחצי שנייה ואז מופיע מחדש בצדו השני של החדר"

**קונפשיונל ראשון**: "פנחס גווין (נולד ב-20 באפריל 1989) הוא קלדן וכותב שירה חובב 📝 מצפון אנטרקטיקה 🇦🇶. הוא גדל בבית הוריו והתחנך שם גם 🥵 כיום הוא כותב שירה חובב וחובב שירה בבית הוריו 🧐"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, פנחס עלה לבמה בתוך תחפושת תפורה ביד של המבורגר. בשתי הידיים שלו היו שני המבורגרים, אחד אמיתי ואחד צעצוע מפלסטיק, והוא העמיד פנים שהוא מתלבט איזה מהשניים לאכול. הוא הציג את החמשיר הבא: "אנטרקטיקה ביתי האהוב / אנטרקטיקה היא מקום עלוב / כלוב / שאפילו זבוב / לא ייכנס אליו בטעות". בסיום הפרק, הוא הוכרז כמוגן מפני הדחה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה. בפרק זה, שמו של פנחס שונה ל**פיני גוויני**.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. באתגר הזה, פיני התמודד בחצי הגמר נגד ינואר פברואר מרץ. הוא ענד שרשרת מקש בשביל מזל טוב והשתמש בלחש "גוגוגוח גוגוגוח" כדי לשכנע את כדור הברזל לזוז. לבסוף, הוא הפסיד לינואר, שלאחר מכן ניצחה בגמר האתגר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. פיני היה הנציג מטעם מפלגת גשר, והמצע שלו היה להיות שונה ומיוחד ככל האפשר. בניגוד להוראה ללבוש ורוד, פיני עלה לבמה לבוש בכל צבעי הקשת. היו לו עגילים ענקיים מזהב והמכנסיים שלו היו עשויים מצינורות פלדה כבדים. על הידיים שלו היה מולבש ראש של תחפושת של פטריק סטאר והוא לבש משקפי שמש כסופים שהקרינו קרני לייזר סגולות וירוקות על עיני השופטים. בסיום הפרק, פיני קיבל ביקורות חיוביות מהשופטים, אבל נחשף שהוא לא זכה באתגר.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות. בפרק זה, שמו של פיני שונה ל**פינלנד בינקבונק**.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. הטקטיקה של פינלנד באתגר הייתה לחזור בזמן לנקודה בה הייתה לו האופציה להסית רכבת ולגרום לה לפגוע באדם אחד במקום בחמישה אנשים, ולהסית את הרכבת. הוא הציל רק אדם אחד, משום שלאחר שהציל את ארבעת האנשים, הרכבת התפוצצה והרגה שני אנשים, ולאחר מכן הוא רצח את דמיאן לילארד. הוא לא ניצח באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. פינלנד נפגש עם אדגאר דגה במטרה לגלות מי הוא, בעצתו של בת זוגו רורקינט תחבור"צ. במפגש עם אדגאר דגה, פינלנד התווכח עמו על נימוסים ולבסוף ניחש מי הוא, וצדק חלקית. לאחר התייעצות השופטים, פינלנד ספג ביקורות שליליות, אבל רוליפולי הודיע שהוא מוגן מפני הדחה.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה. שמו של פינלנד שונה ל**פין באולינג**, ובעקבות בקשתו ששמו הפרטי לא יהיה פין, שונה שמו ל**פין באולינג האריסון**. בעקבות שינוי השם הזה, נחשפה העובדה שפין באולינג הוא אחיה של אונקיית זהב.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. הבדיחה של פין באולינג הייתה: "למה רוליפולי, לא יכול לשים - גליל לעיצוב שיער בשיער שלו? כי הרול-יפול-לו". הוא לא ניצח באתגר.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". פין באולינג בחר לגלם את אדגאר דגה. בסיום הפרק, נחשף שהוא מועמד להדחה ושעליו להתמודד בדו-קרב הודעות סוריאל מול בירי בירי. בירי ניצחה בדו-קרב, ופין באולינג הודח.

### יציאה מהמירוץ

כשהודח, הוא ביקש מרוליפולי לחשוף את השמות שהיו ניתנים לו אילו המשיך עד סיום העונה. רוליפולי חשף את השמות הבאים: פינגו האריסון, דואולינגו האריסון, פנגו-לין הרסני, פנג-שוויי ארמון, פאלקו אריסטון, ופולין ארצו"ב.

הודעת הפרידה של פין באולינג הייתה הודעה מוקלטת שהושמעה מתוך יהלום שנוצר מתוך האוויר בידי אלפי פינגווינים שיצאו מתוך קרחון עצום שהשמיד את אולפני הסטודיו, בהם מתקיימת התוכנית. מי שקיבלה את ההודעה המוקלטת הייתה בירי בירי, שניצחה בדו-קרב הודעות הסוריאל נגד פין הבאולינג. בהודעה נשמע פין באולינג אומר: "תקשיבו, אני לא הולך לעשות את הקטע של הפיסוק בהקלטה הזו. בכנות אני מאוכזב מההתנהלות של הפקת מסר''פ בעונה הזו. מיטקה עברה על החוקים והיא הייתה צריכה להיות מודחת. הגיע לי להישאר בתחרות הזו עוד שבוע".

בפינה "מיטקה מבקרת", מיטקה לחת ביקרה בכבדות את הודעת הפרידה של האריסון, וציינה שלוש בעיות מרכזיות בהודעה: היא לא הייתה כתובה, בניגוד להודעות שקדמו לה; פין באולינג לא פיסק את ההודעה באופן שגוי ובכך בעצם שבר את הדמות שלו; הוא הביע דעה שלילית לגבי מיטקה. בתגובה, הקהל החי שצפה בפינה "מיטקה מבקרת" שר ביחד: "שונאי מיטקה הולכים לגיהינום! שונאי מיטקה הולכים לגיהינום!"